Annelie laat my 'n boompie plant | Netwerk24
Annelie laat my 'n boompie plant
Deur John Zaaijman, Boggomsbaai 10 Mei 2019 00:00
Annelie Botes se rubriek van 3 Mei verwys. Ek het seker ook jare lank by sommige van haar juweel-stukkies en boeke verbygeloop. Maar dié bydrae, oor Retha's Trail, was uitsonderlik.
Sy verwys na ons, alle mense, se gemeenskaplike pyn wanneer sy sê die "weerklanke van ons almal se pyn klink wesenlik eenders", omdat dit gewoonlik "ontspring uit swak keuses, lewensfoute, verliese, verlangens en onvervulde drome". Ons dink mos soms ons is alleen in ons pyn, maar dis nie regtig so nie.
Dit klink na volwasse Jungiaanse insig, baie dankie. Die essay was werklik 'n plek van verposing, en vrugbare besinning.
Ek het toe sommer die boompie gaan plant wat ek al so lank wou plant, op 'n stukkie munisipale niemandsland langs my huis. Sodat my kinders en ander goedgesindes dalk eendag in die skaduwee daarvan kan sit.